b'\n_START_ARTICLE_\nKarp\xc4\x97n\xc5\xb3 telkinys\n_START_PARAGRAPH_\nKarp\xc4\x97n\xc5\xb3 klinties telkinys\xc2\xa0\xe2\x80\x93 Lietuvos nauding\xc5\xb3j\xc5\xb3 i\xc5\xa1kasen\xc5\xb3 telkinys Akmen\xc4\x97s rajono savivaldyb\xc4\x97s teritorijoje, 1,5\xc2\xa0km \xc4\xaf rytus nuo N. Akmen\xc4\x97s, Karp\xc4\x97n\xc5\xb3 kaime, kuriame kasamos klintys.\n_START_SECTION_\nTelkinys\n_START_PARAGRAPH_\nKarp\xc4\x97n\xc5\xb3 telkinys eksploatuojamas nuo 1952\xc2\xa0m. I\xc5\xa1kasama apie 5 mln. klinties per metus. Klintis daugiausia naudojama cementui gaminti. Prognoziniai telkinio i\xc5\xa1tekliai 90 mln. t, bendrieji 187 mln.ton\xc5\xb3 (1990\xc2\xa0m.). Kasama vir\xc5\xa1utinio permo klintis. Klodo storis 3,4-22,4\xc2\xa0m (vidutinis storis 13,7 m). Nauding\xc4\x85j\xc4\xaf sluoksn\xc4\xaf sudaro smulki\xc5\xb3 kalcito kristal\xc5\xb3 klintis su organogenin\xc4\x97s ir granuliuotos klinties l\xc4\x99\xc5\xa1i\xc5\xb3 bei gniutul\xc5\xb3 tarpsluoksniais. Sl\xc5\xabgso po 1,3-9,3\xc2\xa0m storio pleistoceno moreninio priemolio ir priesm\xc4\x97lio danga. Nauding\xc5\xb3j\xc5\xb3 i\xc5\xa1kasen\xc5\xb3 klodo chemin\xc4\x97 sud\xc4\x97tis (%): CaCO\xe2\x82\x83\xc2\xa0\xe2\x80\x93 88,07-95,03, MgCO\xe2\x82\x83\xc2\xa0\xe2\x80\x93 0,44-3,57, netirpiosios liekanos\xc2\xa0\xe2\x80\x93 1,11-6,07.'